**Dincolo de această cădere**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Căzut pe nisip din copacul cu rădăcinile-n cer

n-am văzut margini doar forme necunoscute.

Dincolo de această cădere timpul e normal

se manifestă înlăuntru şi înafara mea,

chiar dacă iubita-l ascunde sub mască

pielea ei capătă solzi aspri

ochii se retrag în orbite de foc

şi cuvintele se rostesc măsurat

în propoziţii pline de înţelegerea celuilalt

şi nu aruncate ca pietrele de-a valma

pe jarişte

mai ales când nu vrei să scapi mersul lucrurilor

ci să găseşti inima lor

în care n-ai reuşit să pătrunzi

şi n-ai auzit de bing bangul universului.

Din acest motiv

nu mă supăr pe nimeni,

aştept cu-nfrigurare marele salt

când intru-n memoria oamenilor nevăzuţi

să-i apăr de ei înşişi.